भोपाल. शनिवार को 'दंगल' फेम रेसलर बबीता फोगाट भोपाल में थीं। उन्होंने द संस्कार वैली स्कूल के बच्चों के रोचक सवालों के जवाब दिए और अपने करियर और कॉन्ट्रोवर्शियल इश्यूज़ पर भी चर्चा की। उन्होंने कहा, "दंगल की सफलता के बाद से उनकी जिंदगी पूरी तरह से बदल चुकी है और अब लाइफ में कुछ भी पर्सनल नहीं रह गया है। फिल्म के बाद पता चला कि देश को लोग हमें कितना प्यार करते हैं।" कहा- एक बड़े फंड की जरूरत है....
शनिवार को बबीता फोगाट सीआईआई-यंग इंडियंस के कार्यक्रम में भी हिस्सा लेने पहुंचीं। जहां उन्होंने बताया कि दंगल के कारण लोगों की मानसिकता में काफी बदलाव आया है। अब मां-बाप अपनी बच्चियों को हमारे पास रेसलिंग की ट्रेनिंग के लिए लेकर आते हैं। हम एक रेसलिंग अकादमी खोलने की योजना भी बना रहे हैं, लेकिन इसके लिए एक बड़े फंड की जरूरत है।'
पैसे तो हैं, लेकिन खिलाड़ियों को नहीं मिलते
सरकार तो पैसे दे रही है, लेकिन वह खिलाड़ियों तक पहुंचे, तब अच्छी बात है। लेकिन, ऐसा होता कम ही है। खेल में पॉलिटिक्स आ गई। खिलाड़ी ही खिलाड़ी की भावना को समझता है, इसलिए खेल से जुड़े निर्णय लेने के लिए बड़े ओहदों पर खिलाड़ी को ही रखना चाहिए।
स्कूल से ही देना होगा टैलेंट को बढ़ावा
बबीता के मुताबिक, इंडिया में टैलेंट की कमी नहीं है, उन्हें परखने और निखाने की जरूरत है। अगर स्कूलों से ही बच्चों को कुश्ती सिखाई जाए, परिवार उन्हें एप्रीशिएट करें, तो बहुत अच्छे रिजल्ट मिलेंगे। अभी देश में कुश्ती को उतनी ऊंचाई नहीं मिली है, जितने की जरूरत है।
कुछ भी कहो, पर देशहित में कहो
गुलमेहर कौर के कमेंट पर मुझे बहुत बुरा लगा। एक खिलाड़ी में ही वह ताकत है कि वह विदेशी धरती पर देश का झंडा लहराए। कोई कुछ भी बोले, वह देशहित में हो। वे ऐसा बोलकर देश का अपमान कर रही हैं।
उन्होंने कहा कि उनके पिता को पाकिस्तान ने नहीं बल्कि युद्ध ने मारा है। उनके पिता जो कि देश के लिए शहीद हुए हैं, उनकी ही बेटी ऐसा बोले, तो अच्छा नहीं लगता।
तब बापू को पता चला, हम धाकड़ हैं
मोहल्ले के लड़कों को तो नहीं, लेकिन गीता की लड़ाई हुई थी मेरे भाई से। गीता ने उसे पेट में एेसी किक मारी थी कि वह बेहोश हो गया। तभी बापू को पता चला था कि हम दोनों धाकड़ हैं।
आगे की स्लाइड्स में देखें, खबर से जुड़ीं फोटोज...
hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva